"Իր կարճատեւ պատմության ընթացքում անցնելով պատերազմի բովով` հայոց բանակը կոփվեց` դառնալով մեր երկրի անվտանգության երաշխիքը։ Փայլուն ռազմական գործողություններ իրականացնելով, հայ ժողովուրդը ցույց տվեց հայրենիքը կրծքով պաշտպանելու իր վճռականությունը եւ իրեն պարտադրված դժվարությունները հաղթահարելու հզոր կամքը",–հայտարարեց պաշտպանության նախարար Մ. Հարությունյանը տոնական հանդիսության սկզբին՝ վստահեցնելով, որ զորամասերի դռները միշտ բաց են հասարակության առջեւ։ Նա ասաց, որ երկրի ղեկավարի կողմից արդեն հաստատվել է ՀՀ պաշտպանական բարեփոխումների մինչեւ 2015 թ. ծրագիրը` արձանագրելով, որ այսօր մեր առջեւ դրված են այնպիսի համարձակ նպատակներ, որոնք դեռեւս մի քանի տարի առաջ անիրական կթվային։